b'\n_START_ARTICLE_\nMene\xc3\xb1 Hotel\n_START_PARAGRAPH_\nMene\xc3\xb1 Hotel er det eneste hotellet i republikken Nauru (om man ser bort fra et ungdomsherberge i Aiwo), og ligger i distriktet Meneng. Det er ikke s\xc3\xa5 mange turister som kommer til \xc3\xb8ya, s\xc3\xa5 hotellet har hatt noe motstr\xc3\xb8m. Det har 119\xc2\xa0rom med muligheter for \xc3\xa5 lage kaffe og te i hvert rom. Hotellet har konferanserom for opptil 200\xc2\xa0mennesker, og ble nylig restaurert. Alle rommene har ogs\xc3\xa5 kj\xc3\xb8leskap, TV og videospiller. Restauranten serverer blant annet thai- og kinesisk mat._NEWLINE_I sitt navn bruker hotellet bokstaven \xc3\xb1, som er en gammel skrivem\xc3\xa5te for ng p\xc3\xa5 Nauru, men de har likevel beholdt den i hotellets navn.'